**BERLEVÅG HAVN KF**

**ÅRSMELDING 2014**

Kommunestyret vedtok 27.3.14 (sak 10/14) at det skulle opprettes et kommunalt foretak, BERLEVÅG HAVN KF,for å drifte aktiviteten i Berlevåg havn. Fram til 1. mai 2014 var Berlevåg Havnedistrikt todelt. Berlevåg kommune hadde hovedansvaret for havneforvaltningen, mens Norlines Fjærtoft hadde ansvaret for å kreve inn havneavgifter. KF inngår juridisk sett som en del av kommunen, men har eget styre og daglig leder. Av den grunn er eiendeler, gjeld og egenkapital til Berlevåg Havnedistrikt overført til foretaket ved etableringen, 1.5.2014. Foretakets særregnskap avlegges etter de samme prinsipper som kommuneregnskapet, dvs. god kommunal regnskapsskikk.

**Selskapets oppgaver**

Berlevåg Havn KF sine hovedoppgaver er følgende:

* Drift av Dampskipsterminal/kai
* Tilsyn med trafikk i Berlevåg Havnedistrikt (Berlevåg/Kongsfjord)
* Forvalte havnas eiendommer, aktiva på en best mulig måte
* Arbeidsgiveransvar for selskapets ansatte

**Ansatte**

Selskapet ansatte 2 tidligere medarbeidere fra Norlines Fjærtoft samt en kontormedarbeider i 50 % stilling.

Styret har i perioden jobbet aktivt med ansettelse av daglig leder/havnesjef.

**Selskapets drift**

Selskapet har utgiftsført betydelige beløp i oppstartkostnader. Dette skyldes etterslep av vedlikehold fra tidligere år. Det er overtatt utstyr fra tidligere driver i henhold til avtale.

Selskapet har hatt fokus på følgende oppgaver i 2014:

* Tilsetting av personell
* Justere havneavgiftene til riktig nivå
* Utforming og drift av Miljøstasjon i indre og ytre havn
* Planarbeid liggehavn (småbåthavn)
* Oppfølging av arbeid igangsatt av Kystverket i forbindelse med mudring/ny molo

For øvrig henvises til etterfølgende Hovedoversikt drift.

Hurtigruten ASA har for de fleste havneselskap i Norge gjennomgått nivået på avgifter selskapet har betalt. Hurtigruten ASA har kommet med krav om tilbakebetaling av havneavgifter. Berlevåg Havn KF har gjennomgått dette i samarbeid med Finnmark Kommunerevisjon og sendt inn nødvendig dokumentasjon.

**Likestilling**

Selskapet bestreber seg på en lik fordeling mellom kjønnene. Selskapet har i 2014 2 menn og 1 kvinne ansatt.

Styret består av 3 menn og 2 kvinner.

**Hovedoversikt drift**



Opprinnelig budsjett er budsjettet for kommunens andel av Berlevåg Havnedistrikt. Regulert budsjett utarbeidet av styreleder, ble vedtatt av kommunestyret i juni 2014 (sak 33/14).

Regnskapet for Berlevåg Havn KF viser et regnskapsmessig underforbruk på 15 883,45 kroner. Berlevåg Havn KF har hatt betydelige kostnader i forbindelse med oppstart. Her kan nevnes:

* Juridisk kostnader i forbindelse med oppstart
* Konsulentkostnader i forbindelse med prosjektering av ligghavna
* Ekstraordinære kostnader til Finnmark Kommunerevisjon i forbindelse med krav fra Hurtigruta ASA
* Kjøp av utstyr fra tidligere driver
* Kjøp av ny skapbil
* Oppgradering av miljøstasjoner
* Reprasjon/vedlikehold av kai

Figuren nedenfor viser utviklingen i regnskapsresultatet de siste fem årene.

Berlevåg Havn KF har et overskudd fra 2012 på kr 31 329 som ikke er disponert, og et underskudd fra 2013 på

kr 39 122 som ikke er inndekket.

Årsaken til at overskuddet og underskuddet for tidligere år ikke er disponert eller inndekket, er at kommunen har manglet ressurser til å følge opp Berlevåg havnedistrikt. Dette vil bli fulgt opp i 2015. Med overskudd fra 2012 og 2014, har Berlevåg Havn KF midler til å dekke merforbruket fra 2013.

**Hovedoversikt investering:**



Kommunestyret behandlet i sak 34/14 søknad fra styret i Berlevåg Havn KF om å få ta opp et lån på kr 600 000. Lånet skulle brukes som finansiering til kjøp av ny truck, skapbil samt påkostning av terminalbygget. Investeringsutgiftet belastet i 2014 er innkjøp av skapbil.

**Økonomisk oversikt balanse:**



**Foretakets lånegjeld:**

Langsiktig gjeld var ved utgangen av 2014 på 7,4 mill. kroner. Som følge av låneopptaket i 2014 på 600 000, er det er en liten økning på 118 470 kroner sammenlignet med 2013. Det er betalt kr 481 530 i avdrag på lån i 2014. Figuren nedenfor viser utviklingen i foretaket gjeld de siste fem årene.

Foretakets lånegjeld består hovedsakelig av lån tatt opp i 2000 for å finansiere kaianlegg indre havn.

Det ble betalt 642 314 i renter og avdrag på lån i 2014.

Fra 2012 har det vært en liten nedgang i renteutgiftene på kr 58 000. Havnekassen oppnådde bedre lånevilkår ved å refinansiere tre lån som tidligere var i KLP kommunekreditt, over til kommunalbanken.

Ubrukte lånemidler var ved utgangen av 2014

kr 1 097 253.

**Fremtidsutsikter**

Berlevåg Havn KF har følgende målsettinger for 2015:

* Igangsatt utbygging av ”liggehavna”
* Delta aktivt i prosjektering og oppstart av nye kaier i indre havn
* Oppdatering/Inngåelse av nye leigeavtaler
* Oppdatering/vedlikehold av havneregulativet
* Oppgradering av havneterminal/dampskipskaia
* Bedring av situasjonen vedrørende oljefylling
* Ferdigbehandle kravet fra Hurtigruta ASA
* Videre fokus på HMS
* Utvikle servicenivået i havnedistriktet

**Forurensing**

Selskapet forurenser ikke mer en det som er normalt for tilsvarende virksomhet. Selskapet drifter Miljøstasjon i Berlevåg på Dampskipskaia og i indre Havn. Det er ikke registrert noe avvik som har medført forurensing.

**Offentlige pålegg**

Selskapet er av Kystverket pålagt og utarbeide sårbarhetsanalyse/sikkerhetsplan samt få godkjent ansvarlig PFSO lede.r(Havnesikring) for å opprettholde Dampskipskaia sin status som ISPS terminal

**I styret for BERLEVÅG HAVN KF**

Frank Arne Hansen Unn Berit Guttormsen Rolf Laupstad

Leder Nestleder

Janne Andreassen Karsten Skancke